open-index/open-wikipedia-markdown huggingface dataset:
פרידריך הראשון, דוכס מקלנבורג-גרבוב

**פרידריך הראשון, דוכס מקלנבורג-גרבוב** (; 13 בפברואר 1638 – 28 באפריל 1688), היה בנו של אדולף פרידריך הראשון, דוכס מקלנבורג-שוורין, ודוכס מקלנבורג-גרבוב.

## ביוגרפיה
פרידריך נולד ב-13 בפברואר 1638 בשוורין שהשתייכה לדוכסות מקלנבורג-שוורין, לאדולף פרידריך הראשון, דוכס מקלנבורג-שוורין, מאשתו השנייה מריה קתרינה מבראונשווייג-דאננברג, בתם של יוליוס ארנסט, דוכס בראונשווייג-לינבורג ומריה מפריזיה המזרחית.

בשנת 1667 מונה פרידריך לכומר בקתדרלת שטרסבורג, ובשנת 1669 עבר להתגורר בגרבוב וקיבל את התואר "דוכס מקלנבורג-גרבוב".

ב-28 באפריל 1688 מת פרידריך, כתוצאה משריפה בטירתו. לאחר מותו של אחיו כריסטיאן לודוויג הראשון, דוכס מקלנבורג-שוורין ללא ילדים, שלטו בזה אחר זה שלושת בניו של פרידריך.

## משפחתו
בשנת 1671 התחתן פרידריך עם כריסטינה וילהלמינה, רוזנת הסן-הומבורג, בתם של וילהלם כריסטוף, נסיך הסן-הומבורג וסופיה אלאונורה, רוזנת הסן-דרמשטדט, ממנה נולדו לו 4 ילדים:
* פרידריך וילהלם, דוכס מקלנבורג-שוורין (1675–1713)
* קרל לאופולד, דוכס מקלנבורג-שוורין (1678–1747)
* כריסטיאן לודוויג השני, דוכס מקלנבורג-שוורין (1683–1756)
* סופיה לואיזה ממקלנבורג-שוורין (1685–1735), התחתנה עם פרידריך הראשון, מלך בפרוסיה

## אילן יוחסין

## קישורים חיצוניים

* פרידריך הראשון, דוכס מקלנבורג-גרבוב
* עץ משפחת בית מקלנבורג

קטגוריה:דוכסים גרמנים
קטגוריה:ילידי 1638
קטגוריה:נפטרים ב-1688
התרסקות מטוס ערבה באקוודור

300px|ממוזער|שמאל|מטוס מדגם ערבה
**התרסקות [[ערבה (מטוס)|מטוס הערבה]] באקוודור** התרחשה ב-15 במרץ 2016. בתאונה במרכז המדינה נספו כל 22 יושבי המטוס. הייתה זו התאונה החמורה ביותר שאירעה למטוס מדגם זה.

מטוס התובלה הצבאי, מתוצרת התעשייה האווירית לישראל, המריא בצהרי היום משדה התעופה ריו אמזונס ועליו 19 חיילי הכוחות המיוחדים של צבא אקוודור ושלושה אנשי צוות. החיילים נועדו להשתתף בתרגיל צניחה מהמטוס. 

הטייס ביקש אישור לשוב לשדה התעופה בשל תנאי מזג אוויר לא מתאימים, וזמן קצר לאחר מכן נותק הקשר עם המטוס. הוא התרסק בשעה 14:30 לערך באזור הררי, כ-10 קילומטרים מצפון-מזרח לשדה התעופה. 

צוותי חיפוש רגליים ומוטסים במסוקים איתרו את שרידי המטוס.

## קישורים חיצוניים
* 
* ידיעה על התאונה, באתר ה-BBC

ערבה, מטוס
ערבה
קטגוריה:תקריות ואסונות תעופה ב-2016
קטגוריה:אקוודור: תחבורה
קטגוריה:2016 באמריקה הדרומית
הדוכס קרל לודוויג פרידריך ממקלנבורג, נסיך מירוב

**הדוכס קרל לודוויג פרידריך ממקלנבורג, נסיך מירוב** (; 23 בפברואר 1708 – 5 ביוני 1752) היה אביהם של קרל השני, הדוכס הגדול של מקלנבורג-שטרליץ ושארלוט ממקלנבורג-שטרליץ מלכת בריטניה.

## ביוגרפיה
קרל לודוויג פרידריך נולד ב-23 בפברואר 1708 במירוב שהשתייכה לדוכסות מקלנבורג-שטרליץ, לאדולף פרידריך השני, דוכס מקלנבורג-שטרליץ, וכריסטינה אמיליה, נסיכת שוורצבורג-זונדרסהאוזן, בתו של כריסטיאן וילהלם הראשון, נסיך שוורצבורג-זונדרסהאוזן. כשהיה בן 3 חודשים מת אביו אדולף פרידריך השני, דוכס מקלנבורג-שטרליץ, ואחיו למחצה אדולף פרידריך השלישי, דוכס מקלנבורג-שטרליץ עלה לשלטון במקומו, בעוד קרל ירש את אזור העיר מירוב.

בשנת 1726 יצא קרל שניגן בחליל צד לטיול באירופה, על מנת להשתלם במוזיקה. לאחר שביקר בז'נבה, איטליה וצרפת, פנה קרל לווינה, שם שירת בחצר קרל השישי, קיסר האימפריה הרומית הקדושה, והגיע לדרגת אוברסט לוטננט.

לאחר מכן חזר קרל למירוב, והשקיע את זמנו בניהול נחלותיו ובחינוך ילדיו.

ב-5 ביוני 1752 מת קרל, וכעבור חצי שנה מת אחיו אדולף פרידריך השלישי, דוכס מקלנבורג-שטרליץ ללא ילדים, ומשום כך עלה לשלטון בנו של קרל אדולף פרידריך הרביעי, דוכס מקלנבורג-שטרליץ.

## משפחתו
בשנת 1735 התחתן קרל לודוויג פרידריך עם אליזבת אלברטינה, נסיכת סקסוניה-הילדבורגהאוזן, בתו של ארנסט פרידריך הראשון, דוכס סקסוניה-הילדבורגהאוזן. לבני הזוג היו 10 ילדים:
* כריסטינה, דוכסית מקלנבורג-שטרליץ (1735–1794)
* קרולינה, דוכסית מקלנבורג-שטרליץ (1736)
* אדולף פרידריך הרביעי, דוכס מקלנבורג-שטרליץ (1738–1794)
* אליזבת כריסטינה, דוכסית מקלנבורג-שטרליץ (1739–1741)
* סופיה לואיזה, דוכסית מקלנבורג-שטרליץ (1740–1742)
* קרל השני, הדוכס הגדול של מקלנבורג-שטרליץ (1741–1816)
* ארנסט גוטלוב, דוכס מקלנבורג-שטרליץ (1742–1814)
* סופיה שארלוטה, דוכסית מקלנבורג-שטרליץ (1744–1818), התחתנה עם ג'ורג' השלישי, מלך הממלכה המאוחדת
* גוטלף, דוכס מקלנבורג-שטרליץ (1745)
* גאורג אוגוסט, דוכס מקלנבורג-שטרליץ (1748–1785)

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:ילידי 1708
קטגוריה:נפטרים ב-1752
אבון

**אַבּוּן** היה משורר ופייטן עברי, שחי ופעל בקרב יהדות ספרד במאה ה-11.

## שירתו
סליחות ופיוטים שחיבר אבון נמצאו במחזור אביניון. שמואל דוד לוצאטו פרסם אחד מהם המתחיל במילים: "עז אל מעידים הכל באימה" בכרם חמד (ח"ד עמ' 31).

רבי משה אבן עזרא, מגדולי המשוררים היהודים בכל הזמנים, ספד לו בדיוואן שלו כאחרון המשוררים הגדולים, וחתם את שירו:

## זיהוי אפשרי
יהודה אלחריזי (תחכמוני שער ג') מזכיר משורר בשם אבון שחי לפני שמואל הנגיד. אם מדובר באותו אדם, יש להקדים את זמן פעילותו בכמאה שנים, אך ש"י פין הניח שמדובר בשני אנשים שונים.

לאופולד צונץ שיער שהוא **רבי אבון ב"ר שאול** שהזכיר הראב"ד השני בעל ספר האשכול בשם **החסיד ר' אבון ממיורקה**.

## קישורים חיצוניים
* 
* 

## הערות שוליים

קטגוריה:משוררים יהודים בימי הביניים
קטגוריה:משוררים כותבי עברית
קטגוריה:משוררים יהודים ספרדים
קטגוריה:פייטני ספרד
קטגוריה:יהודי ספרד במאה ה-11
אדומי-חזה אוסטרליים

**אדומי-חזה אוסטרליים** או **חטפיות אוסטרליות** (שם מדעי: Petroicidae) היא משפחה של ציפורי שיר, האנדמיים לאוסטרליה, גינאה החדשה ואיי האוקיינוס השקט. הם אינם בהכרח בעלי חזה אדום, אלא מזכירים את המין אדום-החזה ממשפחת החטפיתיים והם קרובי משפחה שלה.

מראם דומה לחטפיות בעלות ראש גדול, מקור דק ועיניים בולטות ושחורות. כנפיהם מעוגלות. חלקם חיים על העצים, ואחרים מעדיפים לשוטט על הקרקע. הם חיים ביערות, יערות גשם, אזורי סלעים והרים וגם בחוף הים או בביצות מנגרובים. כמו החטפיות האמיתיות הם ניזונים מחרקים וכמה מינים ניזונים גם מאגוזים. הם שולפים את החרקים מסדקים בעצים.

ציפורים אלה חיות בעיקר בזוגות או במשפחות קטנות העוזרות לגדל יחד את הגוזלים.

## מיון
*משפחה **אדומי-חזה אוסטרליים** (Petroicidae)
**תת-משפחה Drymodinae
***סוג Amalocichla
***סוג Drymodes
**תת-משפחה Eopsaltriinae
***סוג Heteromyias
***סוג Poecilodryas
***סוג Tregellasia
***סוג Eopsaltria
***סוג ומין יחיד Peneoenanthe pulverulenta
***סוג Peneothello
***סוג Melanodryas
**תת-משפחה Petroicinae
***סוג Pachycephalopsis
***סוג ומין יחיד Eugerygone rubra
***סוג Petroica - בו המין שחור-חזה
***סוג Microeca
***סוג ומין יחיד Monachella muelleriana

## גלריה

קובץ:Drymodes brunneopygia.jpg
קובץ:NZ North Island Robin-3.jpg
קובץ:Eastern Yellow Robin (Eopsaltria australis) (14845115583).jpg
קובץ:Peneoenanthe pulverulenta - Cairns Esplanade.jpg
קובץ:Microeca fascinans -Muckleford Forest, Victoria, Australia-8.jpg


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1920
קטגוריה:טקסונים שתוארו בידי גרגורי מטיוס
*
אורתוניקיים

**אורתוניקיים** (שם מדעי: Orthonychidae) היא משפחת עופות מסדרת ציפורי שיר החיים ביערות אוסטרליה וגינאה החדשה. במשפחה ישנו סוג אחד - אורתוניק (*Orthonyx*) ובו שלושה מינים. קרוביהם הם הוונגות, הפסופודיים והמין בבלר רליתי ולשתי המשפחות קשרים רחוקים לעורביים.

## מאפיינים
למינים אלה ישנו ראש שחור או אפור, חזה צהוב או כתום גדול, פסים כהים ולבנים סביב הכנפיים וזנב ארוך היכול להיפרש מעט כמו אצל הנבליים. הם חיים בעיקר על הקרקע ובעלי רגליים חזקות. המקור חזק וצבעו לבן. הנקבות לעומתם דהויות צבע ומוסוות. ציפורים אלה חיים בעיקר ביערות צפון מזרח אוסטרליה, אך גם בדרומה ובאי גינאה החדשה.

הם ניזונים מטרף של חרקים אך המינים הגדולים יכולים לצוד גם לטאות קטנות. הם תופסים את הטרף מהאדמה ונתמכים בזנבם הגדול כמשענת. ציפורים אלה הם מונוגמיים אך צעירים זכרים שבגרו נשארים לעיתים יחד עם הוריהם עד הבגרות ועוזרים להם לשמור על השטח מיריבים.

## מינים
*אורתוניק פפואה (*Orthonyx novaeguineae*)
*אורתוניק אוסטרלי (*Orthonyx temminckii*)
*אורתוניק צ'וצ'ילה (*Orthonyx spaldingii*)

## קישורים חיצוניים

קטגוריה:בעלי חיים שתוארו ב-1840
קטגוריה:טקסונים שתוארו בידי ג'ורג' רוברט גריי
קטגוריה:ערכים שבהם תבנית בריטניקה אינה מתאימה
קטגוריה:עורבאים
אבטליון ממודנה

רבי **אַבְטַלְיוֹן מִמּוֹדֵנָה** (**Ottaviano**; ה'רפ"ט, 1529 - ה'שע"א, 1611) היה ממנהיגי יהדות איטליה במאות ה-16 וה-17.

## ביוגרפיה
נולד לרב מרדכי (מרקו) ממודנה המתואר כ"גאון, רופא ושר", והיה תלמידו של המהר"ם מפאדובה.

במשך שנים הנהיג את קהילת יהודי בולוניה ומאוחר יותר עקר לפרארה. בתו פילביה נישאה לרב יהודה סלטארו מפאנו, מחבר "מקוה ישראל". אחיינו הרב יהודה אריה ממודנה כתב עליו כי . רבי עזריה מן האדומים למד אצלו בפרארה ומזכיר אותו רבות בספרו הגדול "מאור עיניים". לדברי רי"א ממודנה: .

בשנת ה'שמ"א (1581), על רקע עלילה על התלמוד הבבלי, היה שליח קהילות איטליה לאפיפיור גרגוריוס השלושה עשר ונפגש עמו מספר פעמים. סופר כי נאם לפני מועצת חשמנים במשך שעתיים בלטינית שוטפת, הגן על התלמוד והשיג את מבוקשו בביטול צו שעמד לצאת נגדו. בשנת ה'שס"ד (1604) היה מעורב בפרשיית המקווה ברוויגו שהעסיקה את העולם הרבני באיטליה, תשובתו ההלכתית בנושא זה נדפסה בספר "פלגי מים" הסוקר את הפרשה.

הניח אחריו לפחות עשרה פיוטים, שלא נדפסו.

## קישורים חיצוניים
* 
* 
* 
* 
* 

## הערות שוליים

קטגוריה:ילידי 1529
קטגוריה:רבנים איטלקים
קטגוריה:פרארה: רבנים
קטגוריה:מודנה: רבנים
קטגוריה:פייטנים
קטגוריה:נפטרים ב-1611
תנועת חמשת הכוכבים

**תנועת חמשת הכוכבים** (באיטלקית: **Movimento 5 Stelle**) היא מפלגה פוליטית באיטליה שהוקמה ב-4 באוקטובר 2009 על ידי בפה גרילו, קומיקאי ובלוגר ידוע, ואסטרטג התקשורת ג'אנרוברטו קזאלג'ו.

## אידיולוגיה
התנועה נחשבת פופוליסטית, אנטי-ממסדית, סביבתנית, אנטי-גלובליזציה ואירוסקפטית. גרילו עצמו התייחס בעבר באופן פרובוקטיבי לתנועה וכינה אותה "פופוליסטית". חבריה מדגישים כי תנועת חמשת הכוכבים אינה מפלגה אלא "תנועה", ועל כן היא אינה יכולה להימצא בחלוקה הפוליטית המסורתית לשמאל-ימין. "חמשת הכוכבים" מתייחסים לחמש סוגיות מפתח עבור המפלגה: מי שתייה, תחבורה בת קיימא, פיתוח בר-קיימא, זכות הגישה לאינטרנט , ואיכות הסביבה. הנושאים העיקריים בתוכנית חזון התנועה:
* אנרגיה - מעבר לאנרגיה חופשית/ירוקה, שימוש באנרגיה מתחדשת.
* חופש המידע - גישה חופשית באינטרנט וביטול קשרים ממשלתיים/תאגידים לערוצי תקשורת.
* כלכלה - הפרטת המערכת הבנקאית וביטול מונופולים דה פקטו.
* תחבורה - חיזוק והוזלת רשת התחבורה הציבורית.
* בריאות - איסור על תמריצים כלכליים לרופאים על מכירת תרופות.
* חינוך - ביטול הדרגתי של ספרי לימוד מודפסים ונגישות לפורמט דיגיטלי שלהם.

המפלגה גם תומכת בדמוקרטיה אלקטרונית, דמוקרטיה ישירה, העיקרון של "פוליטיקה באפס-עלות", ואי-אלימות. בתחום מדיניות החוץ, בתנועת חמשת הכוכבים גינו התערבויות צבאיות של המערב במזרח התיכון הגדול (אפגניסטן, עיראק, לוב), כמו גם כל רעיון של התערבות אמריקאית בסוריה.

## היסטוריה
לאחר מותו של קזאלג'ו באפריל 2016, הונהגה המפלגה על ידי גרילו ודירקטוריון של חמישה חברי פרלמנט. באוקטובר של אותה שנה התגלו מספר שערוריות וסקנדלים, וגרילו הכריז על ביטול הדירקטוריון והכתיר את עצמו ל"מנהיג הפוליטי" של התנועה.

בבחירות הכלליות באיטליה בשנת 2013 זכתה התנועה במקום הראשון במספר הקולות לבית הנבחרים, אבל השיגה רק 109 צירים מתוך 630 בשל שיטת הבחירות אשר מעדיפה מפלגות הפועלות בתוך הקואליציה. בפרלמנט האירופי התנועה היא חלק מקבוצות אירופה של חופש ודמוקרטיה ישירה (EFDD), יחד עם מפלגת העצמאות הבריטית. ב-2016 נבחרה וירג'יניה ראג'י מתנועת חמשת הכוכבים לאישה הראשונה בראשות עיריית רומא.

בבחירות 2018 סיימה שוב במקום הראשון לאחר שגרפה למעלה מ-30% מהקולות. לאחר הבחירות הקימה קואליציה יחד עם מפלגת הליגה הצפונית ודי מאיו מונה לשר לפיתוח כלכלי וכן לתפקיד המשנה לראש הממשלה, במשותף עם מתאו סלביני.

באוגוסט 2019, המפלגה הדמוקרטית הסוציאל-דמוקרטית ותנועת חמשת הכוכבים הסכימו על קואליציה חדשה. זאת לאחר שהליגה הצפונית פירקה את הקואליציה הקודמת. בספטמבר התפצלה המפלגה הדמוקרטית והוקמה מפלגת "איטליה ויוה".

אחרי שמפלגת "איטליה ויוה", בהנהגת ראש הממשלה לשעבר מתאו רנצי, פרשה מהקואליציה, הוקמה ממשלה כללה את רוב הסיעות בבית הנבחרים, כולל התנועה.

בתחילת 2021, מנהיגה בפועל היה ויטו קרימי.

בשנים 2021 ו-2022, התמודדה עם כמה מחלוקות כמו זהות ראש המפלגה והשותפות הקאליציונית עם המפלגה הדמוקרטית. בשנת 2022, הסיעה חוותה פיצול גדול בעקבות מחלוקת בנושא היחס למלחמת רוסיה-אוקראינה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:איטליה: מפלגות
קטגוריה:מפלגות ירוקות
קטגוריה:מפלגות אנטי-גלובליסטיות
קטגוריה:מפלגות אירוסקפטיות באיטליה
קטגוריה:מפלגות שהוקמו ב-2009
קטגוריה:פופוליזם שמאלי
אליזבת אלברטינה, נסיכת סקסוניה-הילדבורגהאוזן

**אליזבת אלברטינה, נסיכת סקסוניה-הילדבורגהאוזן** (; 4 באוגוסט 1713 – 29 ביולי 1761), הייתה נסיכה גרמנית, ואמה של שארלוט ממקלנבורג-שטרליץ מלכת בריטניה.

## ביוגרפיה
אליזבת נולדה ב-4 באוגוסט 1713 בהילדבורגהאוזן שהשתייכה לדוכסות סקסוניה-הילדבורגהאוזן, לארנסט פרידריך הראשון, דוכס סקסוניה-הילדבורגהאוזן, וסופיה אלברטינה, רוזנת ארבאך-ארבאך, בתו של גאורג לודוויג, רוזן ארבאך-ארבאך.

ב-5 בפברואר 1735 התחתנה אליזבת עם הדוכס קרל לודוויג פרידריך ממקלנבורג, נסיך מירוב, בנו הצעיר של אדולף פרידריך השני, דוכס מקלנבורג-שטרליץ. בשנת 1752 מת בעלה הדוכס קרל לודוויג פרידריך ממקלנבורג, נסיך מירוב, וחצי שנה מאוחר יותר מת אחיו אדולף פרידריך השלישי, דוכס מקלנבורג-שטרליץ. מכיוון שגיסה מת ללא ילדים, עלה בנה אדולף פרידריך הרביעי, דוכס מקלנבורג-שטרליץ לשלטון במקומו, ומכיוון שהיה קטין שימשה אליזבת כעוצרת בשמו עד שבגר.

ב-29 ביולי 1761 מתה אליזבת בנוישטרליץ, וחודשיים לאחר מכן הוכתרה בתה שארלוט ממקלנבורג-שטרליץ כמלכת בריטניה.

## משפחתה
בשנת 1735 התחתנה אליזבת עם הדוכס קרל לודוויג פרידריך ממקלנבורג, נסיך מירוב. לבני הזוג היו 10 ילדים:
* כריסטינה, דוכסית מקלנבורג-שטרליץ (1735–1794)
* קרולינה, דוכסית מקלנבורג-שטרליץ (1736)
* אדולף פרידריך הרביעי, דוכס מקלנבורג-שטרליץ (1738–1794)
* אליזבת כריסטינה, דוכסית מקלנבורג-שטרליץ (1739–1741)
* סופיה לואיזה, דוכסית מקלנבורג-שטרליץ (1740–1742)
* קרל השני, הדוכס הגדול של מקלנבורג-שטרליץ (1741–1816)
* ארנסט גוטלוב, דוכס מקלנבורג-שטרליץ (1742–1814)
* סופיה שארלוטה, דוכסית מקלנבורג-שטרליץ (1744–1818), התחתנה עם ג'ורג' השלישי, מלך הממלכה המאוחדת
* גוטלף, דוכס מקלנבורג-שטרליץ (1745)
* גאורג אוגוסט, דוכס מקלנבורג-שטרליץ (1748–1785)

## אילן יוחסין

## קישורים חיצוניים

קטגוריה:נסיכות גרמניות
קטגוריה:בית וטין
קטגוריה:ילידות 1713
קטגוריה:נפטרות ב-1761
תכלתיים

**תכלתיים** (שם מדעי: *Irenidae*) היא משפחת ציפורי שיר בעלות צבעים כחולים עזים החיים באזור הטרופי. במשפחה זו סוג אחד - תכלתי (*Irena*) ובו 2 מינים. הם קרובי משפחה רחוקים של הבולבולים ורובים גם למשפחות אגיתיניות וציפורי עלים.

התכלתיים חיים בדרום-מזרח אסיה מהודו עד בורנאו וכן בפיליפינים ביערות גשם לחים. הם בעלי נוצות שחורות על פלג גופם התחתון וחלק גופם העליון כחול או סגול בוהק עם עיניים אדומות ומקור צהוב חזק. הנקבות בעלות צבעים דהויים יותר. ציפורים אלה מזכירים במראם עורבים קטנים ואורכם 24-27 ס"מ.

הם חיים בחופת צמרות היער וניזונים בעיקר מפירות שונים ובעיקר מהפיקוס (תאנה) ומפירות נוספים ואף מצוף פרחים. כמו כן הם ניזונים מחרקים שהם תופסים.

## מיון
*משפחה **תכלתיים** (Maluridae)
**סוג תכלתי (Irena)
***מין תכלתי יפהפה (*Irena puella*)
***מין תכלתי פיליפיני (*Irena cyanogastra*)

## קישורים חיצוניים

* 

*
קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הורספילד
קטגוריה:משפחות מונוטופיות
ישיבת מאורות

**ישיבת מאורות** הייתה ישיבה תיכונית חרדית שהוקמה בשנת תשס"ה (2005) על ידי הרב אורן גרנית, הרב נתנאל שניצר והרב אריה שלר. הישיבה הייתה בבית שמש הוותיקה והייתה מיועדת לאוכלוסייתה החדשה (הישראלית בעיקר) של בית שמש. הישיבה שילבה לימודים במתכונת ישיבתית ליטאית יחד עם לימודים כלליים כהכנה לבחינות הבגרות.

שמה של הישיבה ביטא את "אור התורה" ואת מיקום הישיבה בעיר בית שמש.

הישיבה נסגרה עקב זאת שלא היה רישום מספיק ובמקום נפתח במקום ישיבת פאר התורה.

## רקע
הישיבה הוקמה כמיזם של אנשי חינוך וקבוצת הורים חרדים אשר הרגישו צורך לתת מענה לתלמידים המעוניינים בשילוב של לימודים ברמה תורנית גבוהה במתכונת ישיבתית ליטאית, יחד עם לימודים כלליים לקראת בחינות הבגרות, ובדומה לישיבות הוותיקות ישיבת היישוב החדש, מערבא, מתיבתא, נהורא ונהרדעא.

מראשיתה נותנת הישיבה מענה לאוכלוסיית בית שמש המתפתחת. כמו כן, נקלטים בישיבה תלמידים מאזור ירושלים ומאזור המרכז.

## אופי הישיבה
הישיבה מחנכת לתפילה תורה ודרך ארץ. הלימודים מתחילים בסדר הכנה בבוקר ואחר כך שיעור עיון, המסכתות הנלמדות בבוקר הן מסדרים נשים נזיקין. בסוף הבוקר מתקיים שיעור הלכה מדי יום, אחר הצהריים מתקיים שיעור בקיאות והמסכתות הנלמדות הן מסדר מועד. לימודי הבגרות נערכים בשעות אחר הצהריים. בוגרי הישיבה ממשיכים בישיבות גבוהות חרדיות, חלקם ממשיך בישיבות הציבור הלאומי.

## קישורים חיצוניים

* 

## הערות שוליים

קטגוריה:בית שמש: מוסדות חינוך
מאורות, ישיבת
קטגוריה:בית שמש: מבנים
פרמיתיים

**פרמיתיים** (שם מדעי: Paramythiidae) היא משפחת ציפורי שיר המצויה רק בגינאה החדשה וכוללת שני סוגים שכל אחד מהם הוא טקסון מונוטיפי. הם קרובים למשפחת "נקרות הפרחים" (Dicaeidae) ובעבר אף נכללו בה.

עופות אלה חיות ביערות טרופיים באי גינאה החדשה והם בעלות שני מינים: פרמית מצוייצת ופרמית ירגזית, הראשונה גדולה מהאחרונה ואורכה 19-22 ס"מ לעומת 12-14 ס"מ אצל האחרונה. בנות המשפחה בעלות צוואר קצר, ראש גדול, מקור קצר הנוטה מעט מעלה וכנפיים מעוגלות. הם בעלות צבעים מקושטים על כנפיהם וראשם שחור ובעל פס לבן. הנקבות מעט מוסוות יותר מהזכרים.

הם חיים ביערות גשם, כולל באזורים הררים מעל 800 מטר, שם היערות מידלדלים לעצים ננסיים ועד לערבות שיחיות גבוהות. הם ניזונים בעיקר מפירות ומפירות יער ונצפו ניזונים גם מפרחים. כמו כן הם חוטפים חרקים שעוברים והם גם מאכילים בהם את הגוזלים בתוספת פירות.

## מיון
*משפחה **פרמיתיים** (Paramythiidae)
**סוג ומין יחיד פרמית ירגזית (*Paramythia montium*)
**סוג ומין יחיד פרמית מצוייצת (*Oreocharis arfaki*)

## קישורים חיצוניים

קטגוריה:עורבאים
מנכ"ל משרד ראש הממשלה

**[[מנכ"לים במשרדי ממשלת ישראל|מנכ"ל]] [[משרד ראש הממשלה]]** כפוף לראש ממשלת ישראל, והוא על פי רוב ממונה על ידו באופן אישי, בכפוף לאישור ממשלת ישראל. 

המנכ"ל משמש גם כראש המטה הכלכלי-חברתי ומרכז את עבודת המטה הממשלתית בנושאי מדיניות הפנים, מטעמו של ראש הממשלה. 

ממלאת מקום מנכ"ל משרד ראש הממשלה, נכון למרץ 2025, היא דרורית שטיינמץ, שנכנסה לתפקידה ב-19 בפברואר 2025.

## מאפייני התפקיד
מנכ"ל משרד ראש הממשלה או ראש המטה הכלכלי-חברתי אמון על ניהול ותכנון מדיניות הפנים של הממשלה.

בין היתר אחראי להבטיח שהחלטות ותוכניות מדיניות פנים תואמות את המטרות והמדיניות של ראש הממשלה, ולהבטיח שמטרות אלו ומפקח על יישום סדר היום של מדיניות הפנים של הממשלה.

בנוסף מנכ"ל משרד ראש הממשלה אחראי על תיאום צעדי מדיניות פנים ברחבי כל משרדי הממשלה.

תפקידים:
#אחריות בתחומים החברתיים-כלכליים, ריכוז תכנון המדיניות ועבודת המטה ברמה הלאומית, הובלת רפורמות שנקבעו במסגרת השירות הציבורי וקידום פרויקטים בעלי משמעות לאומית לתקופות זמן מוגדרות.
#גופים חברתיים-כלכליים שתחת תחום אחריות המשרד.
#אחריות כללית על הנושאים שתחת תחום אחריות המשנה למנכ"ל המשרד: הלשכה המרכזית לסטטיסטיקה, ארכיון המדינה, ועדת השמות הממשלתית, לשכת הפרסום הממשלתית, לשכת העיתונות הממשלתית ועוד.
#עומד בראש פורום המנכ"לים של משרדי הממשלה שמטרתו קידום שיתוף פעולה ותיאום בין המשרדים השונים על מנת לקדם תהליכים ולפתור משברים.

המנכ"ל אחראי גם לתיאומים בין הזרועות הביצועיות והמנכ"לים של משרדי הממשלה השונים, ועל קביעת המדיניות בהתאם למדיניות ראש הממשלה. לשם כך הוא צריך להיות מעורה גם בעמדות ראש הממשלה בנושאים שונים וגם בעמדות משרדי הממשלה השונים.

## מנכ"לי משרד ראש הממשלה

## קישורים חיצוניים
* דף מנכ"ל משרד ראש הממשלה, באתר משרד ראש הממשלה

*
נקרות פרחים

ממוזער|ציפור מהמין Dicaeum agile ניזונה מצוף בין הפרחים.
**נקרות פרחים** (שם מדעי: Dicaeidae) היא משפחה מסדרת ציפורי שיר הניזונה בעיקר מצוף פרחים.

## מאפיינים
מבחינת שיוכן הן קרובות למשפחת הצופיתיים  ובעבר סווגו כחלק ממנה. הן קרובות גם לפרמיתיים מגינאה החדשה ולמלנוכריים (Melanocharitidae) מאותו אזור. הן נפוצות באזור הטרופי ממזרח הודו עד אוסטרליה וגינאה החדשה. הן נפוצות במגוון בתי גידול: מיערות וערבות עשב מיוערות ועד לחופים, אזורי הרים וביצות מנגרובים. המין הגדול במשפחה הוא Dicaeum tristrami שאורכו עד 18 ס"מ.

זו משפחה של עופות קטנים, חלקם עמומי צבע או שחורים, ואחרים בעלי נוצות כתומות או אדומות. החזה  מקושט, הראש קטן ובעל מקור קצר. הזנב קצר ונוקשה.

הנקרניות ניזונות בעיקר מצוף פרחים ומפירות. הן יכולות לעכל ביעילות גרגרים של דבקון. מקורן חד וקצר יחסית למינים אוכלי צוף אך לשונן ארוכה מספיק כדי לחדור לפרחים צינוריים.
בנוסף, ניזונות הנקרניות גם מחרקים ועכבישים.

## מיון
*משפחה **נקרות פרחים** (Dicaeidae)
**סוג *Prionochilus *- בו 6 מינים
**סוג *Dicaeum *- בו 43 מינים, ביניהם ציפור הדבקון

## קישורים חיצוניים

* 

קטגוריה:בעלי חיים שתוארו ב-1853
קטגוריה:טקסונים שתוארו בידי שארל לוסיאן בונפרטה
*
לילי המכשפה

**לילי המכשפה** היא סדרת אנימציה אמריקאית לילדים ששודרה בישראל בערוץ לוגי, המבוססת על סדרת ספרים בעל אותו שם מאת הסופר "קניסטר". לסדרה הופקו 3 עונות בעלות 52 פרקים, כאשר העונה השלישית לא שודרה בישראל.

## עלילה
לילי הנערה, יוצאת בזמן עם חברה הקטור הדרקון במסע לימודי ופוגשים אנשים שהיו אחראים להשראה גדולה בהיסטוריה של העולם.

## דמויות ראשיות
* **לילי** (מאי יעקובסון) -  נערה שקיבלה מהקטור קמע קסמים אשר מחזיר אותה בזמן בשיעורים הלימודים שלה.
* **הקטור** (ניר רון) - דרקון ירוק וקטן אשר התעורר לחיים מחוץ לספר כשפים ועכשיו הוא עוזר ללילי במסעות בזמן.
* **ליאון** (עידו דנקנר/שיר הדר) - אחיה הקטן והמעצבן של לילי.

## קישורים חיצוניים

* 

קטגוריה:ערוץ לוגי: תוכניות רכש
קטגוריה:סדרות הנפשה אמריקאיות
קטגוריה:תוכניות טלוויזיה בשפה הגרמנית
קטגוריה:סדרות טלוויזיה אמריקאיות שעלו לשידור בשנת 2004
שרה פכטר

**שרה פכטר** היא עיתונאית, סופרת חרדית ישראלית, אשת יחסי ציבור ושדכנית.

## ביוגרפיה
פכטר נולדה בארצות הברית ובגיל שנתיים עלתה לישראל עם הוריה. ספרה הראשון, "פצוע קל", אשר נכתב על גדליה בקר שנלחם בווייטנאם, יצא לאור לפני הגיעה לגיל 17.

בין הספרים שלה אפשר למצוא את **לבבות בין הרים**, שנכתב על מקום שבו גדלה, מעלה עמוס. אחדים מספריה יצאו לאור בשתי גרסאות, חרדית וחילונית.

בין השאר התפרסמה בשם העט מלי גרין, אשר תחתיו התפרסמו כתבות רבות במדיה החילונית ובעיתונות החרדית. השתמשה גם בשם העט מלכה אשלג.

בבעלותה משרד היח"צ והשיווק "שרה תקשורת".  

במאי 2024 עלתה לאוויר התוכנית "ווארט" ברשת 13, בה היא משמשת כשדכנית מלווה של המשתתפים בתוכנית, יחד עם יקי רייסנר.

## חיים אישיים
פכטר נשואה לישראל ולהם 11 ילדים.

הם תושבי מטולה, ובעקבות מלחמת חרבות ברזל שכרו דירה בביתר עילית, ולאחר מכן בבית שמש.

בנה אליהו פכטר הוא פובלציסט המפרסם מאמרים בעיתונות החרדית והכללית.

## ביבליוגרפיה
* פצוע קל, תשנ"ב.

* לרקוד על קוצים, תשנ"ו.

* לבבות בין הרים, 2002

* מה יגידו השכנים, 2009.

* com. אמא, 2009.

* אמא זה לא משחק ילדים, 2009

* עוד תגיעי רחוק, 2010.

* ורטיגו, 2010.

* אף אחד לא מבין אותי, 2011.

* כתבו עליך בעיתון, 2011.

* הקרב על הבית, 2012.

* מילים מהבטן: המדריך האופטימי להריון ולידה, 2012.

*מתנה משמיים: המדריך האופטימי להריון ולידה, 2013.

* מי אמר אמא ולא קיבל, 2013.

* חצויה לשניים, 2014.

* יצאתי מדעתי תכף אשוב, 2021.

* אמצע שום מקום, 2022.

## קישורים חיצוניים

* אפרת כהן, שרה פכטר: "ככל שיש יותר ילדים – יותר קל לגדל אותם", באתר "הידברות", 15 בספטמבר 2014
* 
* אחד-עשר ילדים וקריירה אחת • ראיון מיוחד ל'קוקר' עם הסופרת והיח"צנית שרה פכטר לרגל חודש הקריאה והספרות, באתר "קוקר", 7 במאי 2013
* הטור של שרה פכטר, באתר "בחדרי חרדים"
* הטור של מלי גרין, באתר Xnet
* 
* 
* 

## הערות שוליים

קטגוריה:יחצ"ניות ישראליות
קטגוריה:עיתונאיות חרדיות ישראליות
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מרטין לותר קינג האב

**מרטין לותר קינג (האב)** (19 בדצמבר 1899 – 11 בנובמבר 1984) היה כומר בפטיסטי אפרו-אמריקאי, פעיל למען זכויות האדם של שחורים בארצות הברית. אביו של מרטין לותר קינג.

## ביוגרפיה
נולד כמייקל קינג כ-30 קילומטר מאטלנטה, ג'ורג'יה בעיירה בשם סטוקברידג'. אביו היה איכר פשוט, כבר בגיל רך החל קינג למרוד לשילוטן האכזרי, הוא החל לחזר אחרי אלברטה ויליאמס בתו של הכומר בכנסייה הבפטיסטית אבנעזר באטלנטה. משפחתה עודדה את הקשר ביניהם והמריצה אותו להשלים את לימודיו ולהיות גם הוא כומר. לאחר שמונה שנות היכרות, הם נישאו ב-1926. לבני הזוג נולדו שלושה ילדים בארבע שנים: בת, וילי כריסטין קינג (ילידת 1927), מרטין לותר קינג ג'וניור (נולד מייקל קינג ג'וניור, 1929–1968), ובן שני, אלפרד דניאל ויליאמס קינג (1930–1969).

קינג הפך למנהיג של הכנסייה הבפטיסטית אבנעזר במרץ 1931 לאחר מותו של ויליאמס, חמיו. בשל השפל הכלכלי נקלעה הכנסייה למצוקה כלכלית אך הוא גייס כספים וחברים והצליח לייצב את מצבה. בשנת 1934, בעקבות ביקור של האב בכנס העולמי החמישי של איחוד הכנסיות הבפטיסטיות שנערך באותה שנה בברלין, שינה האב את שמו ואת שם בנו ל"מרטין לותר" לאות כבוד לכומר והפרופסור לתאולוגיה הגרמני מרטין לותר, מייסד זרם הנצרות הפרוטסטנטית. סבא של קינג מצד אביו היה אמריקאי ממוצא אירי, ומבדיקה גנטית שנערכה לצאצאיו עולה כי יש לו שורשים מאנשי המאנד מסיירה לאון
.

באוטוביוגרפיה של בנו מספר מרטין לותר קינג, על מספר הזדמנויות שבהן אביו מחה על גזענות ואי שוויון זכויות. בפעם אחת הם נטשו חנות נעליים במחאה על יחס מפלה, והוא שמע את אביו ממלמל "לא אכפת לי כמה זמן אצטרך לחיות עם המערכת הזו, אני אף פעם לא אקבל את זה". פעם נוספת שוטר עצר אותם וקרא לאביו בכינוי ילד – BOY, אביו הצביע עליו ואמר "הוא ילד אני לא, ועד שלא תדבר אליי כמבוגר לא אתייחס אליך". דעותיו ופעילותו השפיעו על בנו שלאחר שהוסמך לכמורה כיהן גם הוא ככומר באותה כנסייה.

לאחר הירצחו של בנו, הוא ואלמנתו של קינג קיבלו עבורו את מדליית החירות הנשיאותית.

אשתו אלברטה נרצחה בכנסייה ב-30 ביוני 1974, בעוד היא מנגנת על העוגב, על ידי אדם שחור שהתנגד לנצרות וצעק "אתם עובדים אלי שווא". בנו אלפרד מת בגיל 39 בטביעה. קינג עצמו האריך ימים ומת בגיל 84 מהתקף לב. כנסיית אבנעזר שבה שימשו הוא ובנו ככמרים הפכה לאתר מורשת היסטורי .

## קישורים חיצוניים

* 

## הערות שוליים

קטגוריה:אמריקאים ילידי ג'ורג'יה
קטגוריה:מרטין לותר קינג
קטגוריה:כמרים בפטיסטים
קטגוריה:בוגרי מכללת מורהאוס
קטגוריה:ארצות הברית: התנועה לזכויות האזרח
קטגוריה:אמריקאים שנולדו ב-1899
קטגוריה:אמריקאים שנפטרו ב-1984
מלנוכריים

**מלנוכריים** (שם מדעי: Melanocharitidae) היא משפחה מסדרת ציפורי שיר החיה רק ביערות גינאה החדשה. קרובי משפחתם הם הצופיתיים, נקרות הפרחים והפרמיתיים.

## מאפיינים
המלנוכריים הם עופות קטנים מאוד. אורכם מגיע עד ל-15 ס"מ בלבד. הם בעלי דוגמאות שונות וכך גם ההבדלים בין המינים: אצל חלק מהמינים ישנה החלפת תפקידים בין הזכר לנקבה כמו אצל המין *Melanocharis versteri* בו הנקבה גדולה וכבדה בהרבה מהזכר.  צבעי המלנוכריים דהויים. יש להם "סינר" צהוב וכל  שאר הגוף חיוור. הקריאות שלהם דקות וצייצניות והמקור מוארך וכפוף.

המלנוכריים חיים ביערות וכל סוג חי בגובה אחר, כשחלק מהמינים חיים ברמות ההרריות המיוערות וחלק חיים גם על איים קטנים בגינאה. הם ניזונים בעיקר מפירות ופירות יער קטנים וגם מפרחים, חרקים ויצורים קטנים שהם מוצאים בין העלים.

## מיון
*משפחה **מלנוכריים** (Melanocharitidae)
**סוג *Melanocharis*
**סוג *Oedistoma*
**סוג ומין יחיד *Rhamphocharis crassirostris*
**סוג *Toxorhamphus*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:עורבאים
קטגוריה:בעלי חיים שתוארו ב-1985
וירואיים

**וירואיים** (שם מדעי: Vireonidae) הם משפחה של ציפורי שיר מדרום, מרכז ואמריקה הצפונית המזכירים מעט פרושיים או טירניים, אך מקורבים בעיקר למשפחת סבכי העולם החדש.

המינים הגדולים במשפחה זו, מהסוג *Vireolanius*, עשויים להגיע לאורך 17 ס"מ ולמשקל 40 גרם. הם בעלי נוצות צבעוניות בגוונים של ירוק וצהוב, ראש גדול עם מצח רחב, מקור גדול ומעט מתעקל, עיניים גדולות מוקפות לבן ורגליים חזקות. הם חיות במגוון בתי גידול מיערות, סוואנות, ערבות שיחים, הרים וביצות מנגרובים, וחלק מהמינים נודדים דרומה בחורף. 

הם חיים בקבוצות משפחתיות טריטוריאליות המגוננות על מקום מחייתם מציפורים אחרות, בעונת הנדידה המינים הנודדים מתקבצים ללהקות גדולות יותר. 

חלק מהמינים ניזונים גם מכמה סוגי פירות, אך הרוב המובהק ניזון מחרקים אותם הם צדים מהעצים, מהאוויר, בחיפוש בין העלים או אצל כמה מינים בחיטוט באדמה.

## סוגים
* *Vireo*
* *Hylophilus*
* *Vireolanius*
* *Cyclarhis*
* סוג ומין יחיד *Tunchiornis ochraceiceps*
* *Pachysylvia*

## סוגים נוספים
* סוג יחיד *Erpornis zantholeuca* - ייתכן ששייך למשפחת לבני-עין
* *Pteruthius* - ייתכן ששייך למשפחת הטימליים

## קישורים חיצוניים

* 

קטגוריה:בעלי חיים שתוארו ב-1837
קטגוריה:טקסונים שתוארו בידי ויליאם ג'ון סווינסון
קטגוריה:עורבאים
OpenFlight

**OpenFlight** (קבצים בסיומת ***flt.***) הוא פורמט קבצים לייצוג מודל גאומטרי תלת-ממדי שפותח במקור על ידי *Software Systems Inc* עבור מודלי MultiGen זמן-אמת התלת-ממדיים שלה, ב-1988. הפורמט נקרא במקור *Flight *(טיסה), ותוכנן לשימוש חופשי של מודל 3d עבור תוכנות המייצרות סימולציה חזותית רבודה. שם הפורמט שונה מאוחר יותר ל"*OpenFlight*" כדי לציין את השימוש החופשי ליצירת תמונה (IG).

חבילת המודלים MultiGen (הידועה כיום בשם Creator) והפורמט OpenFlight אומצו במהירות בתעשיית מאמני הטיסה בשנות ה-80 וה-90 המוקדמות. מרכז המסחר איימס היה הלקוח הראשון של חבילת המודלים MultiGen.

## הערות שוליים

קטגוריה:גרפיקת תלת-ממד
קטגוריה:פורמטים גרפיים
פרננדו פרנסיסקו רז'ס

**פרננדו פרנסיסקו רז'ס מוטה** (בפורטוגזית: **Fernando Francisco Reges Mouta**), הידוע בדרך כלל בשם **פרננדו** בלבד, הוא כדורגלן ברזילאי המשחק בעמדת הקשר האחורי בקבוצת אינטרנסיונל מליגת העל הברזילאית.

## קריירת מועדונים
פרננדו החל את הקריירה בקבוצת וילה נובה מהליגה הברזילאית השלישית.

ב-2007 חתם בקבוצת פורטו והושאל מיד לקבוצת אסטרלה אמדורה  ששיחקה אז בליגת העל הפורטוגלית. בעונת  חזר לפורטו וזכה עמה באליפות פורטוגל. בחמש העונות שלאחר מכן, זכה עם פורטו במגוון תארים, כולל זכייה בליגה האירופית בעונת . הוא אף פתח בהרכב במשחק הגמר, בו גברה קבוצתו 0–1 על ספורטינג בראגה.

ב-2014, לאחר משא ומתן סוער שגרם גם להשעייתו של פרננדו, הוא חתם על חוזה מחודש עד 2017.

ב-25 ביוני 2014 חתם על חוזה במנצ'סטר סיטי, תמורת סכום שמוערך בכ-12 מיליון ליש"ט והופיע במשחק לראשונה באוגוסט באותה שנה.

ב-4 באוגוסט 2017 חתם פרננדו לשלוש שנים בגלאטסראיי עבור 5.5 מיליון אירו.

ב-12 ביולי 2019 חתם פרננדו בסביליה לשלוש שנים עבור 4.5 מיליון אירו.

## תארים
;פורטו
* הליגה האירופית: 
* אליפות פורטוגל (4): 2008/2009, 2010/2011, 2011/2012, 2012/2013
* הגביע הפורטוגלי (2): 2009/2010, 2010/2011
* הסופר קאפ הפורטוגלי (5): 2009, 2010, 2011, 2012, 2013

;מנצ'סטר סיטי
* גביע הפוטבול ליג: 2015/2016

;גלאטסראיי
* אליפות טורקיה: 2017/2018, 2018/2019
* הגביע הטורקי: 2018/2019

;סביליה
*הליגה האירופית (2): 2019/2020, 2022/2023

;נבחרת ברזיל עד גיל 20
* אליפות אמריקה הדרומית בכדורגל עד גיל 20: 2007

## קישורים חיצוניים

* סטטיסטיקת שחקן

## הערות שוליים

קטגוריה:קשרי כדורגל ברזילאים
קטגוריה:כדורגלנים ברזילאים
קטגוריה:כדורגלני פורטו
קטגוריה:כדורגלני אסטרלה דה אמדורה
קטגוריה:כדורגלני מנצ'סטר סיטי
קטגוריה:כדורגלני גלאטסראיי
קטגוריה:כדורגלני סביליה
קטגוריה:ספורטאים ברזילאים בפורטוגל
קטגוריה:ספורטאים ברזילאים באנגליה
קטגוריה:ספורטאים ברזילאים בטורקיה
קטגוריה:ספורטאים ברזילאים בספרד
קטגוריה:ברזילאים שנולדו ב-1987
שרלוטה פרדריקה, דוכסית מקלנבורג-שוורין

**שרלוטה פרדריקה, דוכסית מקלנבורג-שוורין** (בגרמנית: **Charlotte Frederica,  Prinzessin von Mecklenburg-Schwerin**; 4 בדצמבר 1784 - 13 ביולי 1840), הייתה רעייתו של כריסטיאן השמיני, מלך דנמרק קודם שהוכתר למלך דנמרק.

## ביוגרפיה
שרלוטה פרדריקה נולדה ב-4 בדצמבר 1784 בשוורין שהשתייכה לדוכסות מקלנבורג-שוורין, להוריה פרידריך פרנץ הראשון, הדוכס הגדול של מקלנבורג-שוורין ולואיזה, נסיכת סקסוניה-גותה-אלטנבורג.

בשנת 1804 הגיע בן דודה כריסטיאן פרדריק, נסיך הכתר של דנמרק לביקור בשוורין והתאהב בשרלוטה פרדריקה, וכעבור שנתיים ב-21 ביוני 1806 התחתנו השניים בלודוויגסלוסט. בשנת 1807 ילדה שרלוטה פרדריקה את בנה הבכור כריסטיאן פרדריק שמת בלידתו, ובשנת 1808 ילדה את בנה פרדריק. בשנת 1810 נשלחה שרלוטה פרדריקה לגלות בהורסנס, בעקבות קשריה עם אדואר דו פוי השווייצרי, שהיה המורה שלה למוזיקה, ונאסר עליה לראות את בנה.

בשנים הבאות חיה שרלוטה פרדריקה בהורסנס, שם ניהלה מספר רומנים עם קצינים בצבא הדני, ובשנת 1829 עברה להתגורר בקרלסבאד תחת השם "גברת פון גוטן". בשנת 1830 נסעה לאיטליה, ובסוף השתקעה ברומא, שם אף המירה את דתה לקתולית.

ב-13 ביולי 1840 מתה שרלוטה פרדריקה ברומא, מה שהיווה הקלה גדולה לבית המלוכה הדני, משום שחששו ששרלוטה פרדריקה תחזור לדנמרק כשבנה יעלה לשלטון.

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:נשות מלכי דנמרק ונורווגיה
קטגוריה:ילידות 1784
קטגוריה:נפטרות ב-1840
אלנקווה

**אלנקווה**, אלנקוה, אלנקאווה, הוא שם משפחה יהודי.

קטגוריה:שמות משפחה ביהדות ספרד ופורטוגל
רבקה (מיני-סדרה, 1979)

**רבקה** (באנגלית: **Rebecca**) היא מיני-סדרה בריטית של ה-BBC משנת 1979 בבימויו של סיימון לנגטון. הסדרה מבוססת על הרומן "רבקה" מאת דפנה דה מוריאה שיצא לאור ב-1938. בסדרה ארבעה פרקים באורך 55 דקות ששודרו בערוץ BBC One.

## צוות השחקנים
* ג'רמי ברט – מקסים דה וינטר
* ג'ואנה דייוויד – גברת דה וינטר
* אנה מאסי – גברת דנוורס
* יו מורטון – פרית'
* ריצ'רד ויליס – רוברט
* טרנס הרדימן – פרנק קרולי
* ויוויאן פיקלס – ביאטריס
* לאון סינדן – ג'יילס
* ג'וליאן הולוויי – ג'ק פאוול
* סילביה קולרידג' – סבתא

## קישורים חיצוניים

## הערות שוליים

קטגוריה:סדרות טלוויזיה בריטיות שעלו לשידור בשנות ה-1970
קטגוריה:סדרות דרמה בריטיות
קטגוריה:סרטים לפי ספרי דפנה דה מוריאה
סופיה פרדריקה, דוכסית מקלנבורג-שוורין

**סופיה פרדריקה, דוכסית מקלנבורג-שוורין** (בגרמנית: **Sophia Frederica, Prinzessin von Mecklenburg-Schwerin**; נולדה ב-24 באוגוסט 1758 - נפטרה ב-29 בנובמבר 1794), הייתה רעייתו של פרדריק, נסיך הכתר של דנמרק ונורווגיה.

## ביוגרפיה
סופיה פרדריקה נולדה ב-24 באוגוסט 1758 בשוורין שהשתייכה לדוכסות מקלנבורג-שוורין, להוריה לודוויג, דוכס מקלנבורג-שוורין ושרלוטה סופיה, נסיכת סקסוניה-קובורג-זאלפלד, בתם של פרנץ יוזיאס, דוכס סקסוניה-קובורג-זאלפלד ואנה סופיה משוורצבורג-רודולשטדט.

ב-21 באוקטובר 1774 התחתנה סופיה פרדריקה עם פרדריק, נסיך הכתר של דנמרק ונורווגיה, בנו של פרדריק החמישי, מלך דנמרק שאף כיהן כעוצר דנמרק בין השנים 1772–1784. בתחילה היה קשה לסופיה פרדריקה להתרגל לסביבה הנוקשה של בית המלוכה הדני, אולם בהמשך התרגלה והפכה להיות מאוד פופולרית בקרב העם הדני. על אף שבתחילה לא חיבבה סופיה פרדריקה את בעלה, בהמשך התחברו השניים, ואף נוצר חשש שהיא תשפיע על בעלה בענייני הממשל. אולם על אף אהבתם, קיימו השניים יחסים עם מאהבים, אך הדבר לא פגע בנישואיהם.

ב-29 בנובמבר 1794 מתה סופיה פרדריקה בארמונה בקופנהגן, והיא בת 36 בלבד.

## משפחתה
בשנת 1774 התחתנה סופיה פרדריקה עם פרדריק, נסיך הכתר של דנמרק ונורווגיה, בנו של פרדריק החמישי, מלך דנמרק, ממנו נולדו לה 7 ילדים:
* בת מתה (1781)
* בת מתה (1783)
* יוליאנה מריה (1784)
* כריסטיאן השמיני, מלך דנמרק (1786–1848)
* יוליאנה סופיה, נסיכת דנמרק (1788–1850), התחתנה עם וילהלם, רוזן הסן-פיליפסטאל-בארכפלד
* לואיזה שרלוטה, נסיכת דנמרק (1789–1864), התחתנה עם וילהלם, נסיך הסן-קאסל
* פרדיננד, נסיך הכתר של דנמרק (1792–1863

## אילן יוחסין

## קישורים חיצוניים

קטגוריה:דוכסיות גרמניות
קטגוריה:ילידות 1758
קטגוריה:נפטרות ב-1794
פרדריק, נסיך הכתר של דנמרק

**פרדריק, נסיך הכתר של דנמרק** (בדנית: **Arveprins Frederik**; 11 באוקטובר 1753 – 7 בדצמבר 1805) היה בנו של פרדריק החמישי, מלך דנמרק, ואביו של כריסטיאן השמיני, מלך דנמרק. בנוסף כיהן פרדריק כעוצר הממלכה, במקום אחיו כריסטיאן השביעי, מלך דנמרק.

## ביוגרפיה
פרדריק נולד ב-11 באוקטובר 1753 בקופנהגן, לפרדריק החמישי, מלך דנמרק ושל רעייתו השנייה יוליאנה מריה מבראונשווייג-וולפנביטל, בתם של פרדיננד אלברכט השני, דוכס בראונשווייג-וולפנביטל ואנטוניטה, דוכסית בראונשווייג-וולפנביטל. בצעירותו יועד פרדריק לתפקיד בישוף ליבק לאחר פרידריך אוגוסט הראשון, דוכס אולדנבורג, אך לבסוף המינוי לא יצא אל הפועל.

בשנת 1772 מונה פרדריק לעוצר הממלכה, עקב אי שפיותו של אחיו כריסטיאן השביעי, מלך דנמרק. אולם עיקר תפקידו היה סמלי, ולמעשה שלטה אמו יוליאנה מריה מבראונשווייג-וולפנביטל, יחד עם אובה הו-גולדברג. בשנת 1784 ביצע בנו של כריסטיאן - פרדריק הפיכה שלטונית, ותפס את השלטון. לאחר ההפיכה לא נותרה לפרדריק שום סמכות בחצר המלוכה, והוא התגורר בארמון כריסטיאנבורג, ולאחר שריפתו בשנת 1794 עבר להתגורר בארמון אמיליאנבורג. זמן קצר לאחר השריפה מתה אשתו סופיה פרדריקה, דוכסית מקלנבורג-שוורין, וב-7 בדצמבר 1805 מת פרדריק בביתו. בנו של פרדריק - כריסטיאן פרדריק עלה לשלטון לאחר מותו של פרדריק השישי, מלך דנמרק, והוכתר ככריסטיאן השמיני, מלך דנמרק.

## משפחתו
בשנת 1774 התחתן פרדריק עם סופיה פרדריקה, דוכסית מקלנבורג-שוורין, בתם של לודוויג, דוכס מקלנבורג-שוורין ושרלוטה סופיה, נסיכת סקסוניה-קובורג-זאלפלד, ממנה נולדו לו 7 ילדים:
* בת מתה (1781)
* בת מתה (1783)
* יוליאנה מריה (1784)
* כריסטיאן השמיני, מלך דנמרק (1786–1848)
* יוליאנה סופיה, נסיכת דנמרק (1788–1850), התחתנה עם וילהלם, רוזן הסן-פיליפסטאל-בארכפלד
* לואיזה שרלוטה, נסיכת דנמרק (1789–1864), התחתנה עם וילהלם, נסיך הסן-קאסל
* פרדיננד, נסיך הכתר של דנמרק (1792–1863)

## אילן יוחסין

## קישורים חיצוניים

* 

קטגוריה:אצולה דנית
קטגוריה:יורשי עצר שלא זכו למלוך
קטגוריה:ילידי 1753
קטגוריה:נפטרים ב-1805
פרדריק ג'ון סקרימג'ר

**ד"ר פרדריק ג'ון סקרימג'ר** (באנגלית: **Frederick John Scrimgeour**) היה רופא שליח המיסיון, מנהלו השני של בית החולים אי.מ.מ.ס הסקוטי בנצרת, (1908–1914), (1920–1921), עם תחילת המנדט הבריטי ב-1917 מונה לקצין רפואה ראשי של אזור צפון ארץ-ישראל.

## ביוגרפיה
סקרימג'ר נולד בדאנדי, סקוטלנד.

ב-1902 נשלח לדמשק להשתלם בטיפול במחלות שהיו אופייניות באזור הגליל כגון: מלריה, גרענת, טראכומה ומחלות זיהומיות של מערכת העיכול, אבעבועות שחורות, טיפוס הבהרות ו-כולרה. במקביל למד ערבית.

סקרימג'ר קיבל דיפלומה עות'מאנית באיסטנבול. ב-1904 הגיע לנצרת כעוזרו של ד"ר פקרדוני קלוסט ורטן,
 בשנת 1905 טיפל צוות בית החולים בשנה אחת ביותר מ–10,000 פניות למרפאת בית החולים, יותר מ–100 אשפוזים, כ–500 ניתוחים ויותר מ–1,000 ביקורי בית. בית החולים מנה יותר מ-40 מיטות.

בשנת 1905 זכו שני הרופאים בבית החולים לתגבורת של האחות אדית ג'ונקוק, ילידת 1871. עם הגיעה לנצרת, בפברואר 1905, קיבלה עליה האחות ג'ונקוק את הטיפול בכל נושאי המינהל והאמרכלות.

בשנת 1908, עם פטירתו של ורטן, החל סקרימג'ר לנהל את בית החולים אי.מ.מ.ס הסקוטי בנצרת. באותה עת הצטרפה אל האחות ג'ונקוק אחות מוסמכת נוספת שהגיעה מאנגליה: ג'סי קרופט. בשנים הבאות, התעצמה פעילותו של בית החולים, והוא עמד לפני הרחבה ניכרת.

בנובמבר 1914 הוכרז מצב מלחמה בין האימפריה העות'מאנית לבין בריטניה. עקב המלחמה, נאלץ ד"ר סקרימג'ר, שהיה אזרח בריטי, לעזוב את נצרת. הוא נסע למצרים, שם הצטרף לכוחות הבריטיים ומונה למפקד מחנה שבויים, ליד קהיר. על ניהול בית החולים הופקדה האחות המוסמכת אדית ג'ונקוק, בעזרתה של האחות המוסמכת ג'סי קרופט. מתוקף תפקידה זה עמדה ג'ונקוק בראש צוות שמנה יותר מ– 250 עובדים, והופקדה על הטיפול והרווחה בקרב מאות מאושפזים, מהם במצב קשה.

ב-1917 לאחר כיבוש ארץ-ישראל על ידי הבריטים מונה לקצין רפואה ראשי של אזור צפון ארץ ישראל.

ב-1920 חזר לנהל את בית החולים בנצרת. בעת כהונתו כמנהל בית החולים, נבנה בית החולים החדש על ידי חברה רפואית - מיסיונרית Edinburgh Medical Missionary Society (E.M.M.S). הבניה הושלמה באיחור ניכר -1924, עקב מלחמת העולם הראשונה.

ב-1921 פרש.

## ראו גם
* בית חולים אי.מ.מ.ס הסקוטי

## לקריאה נוספת
*ערן דולב, מקצועיות, נחישות וחמלה: סיפורה של האחות אדית ג'ונקוק במלחמת העולם הראשונה, הרפואה הצבאית, כרך 10, חוברת 1 (27), אוקטובר 2012, " המכללה האקדמית תל-חי
* נח'לה בישארה, "אירוס ורטני", עמ' 41, 76, איתי בחור - הוצאה לאור, 2011

## הערות שוליים

קטגוריה:התקופה העות'מאנית בארץ ישראל
קטגוריה:רופאים סקוטים
קטגוריה:רופאים ארץ-ישראלים
מתתיהו סלומון

הרב **מתתיהו חיים סלומון** (28 בנובמבר 1937 – 2 בינואר 2024, כ"ב בטבת ה'תשפ"ד) היה רב, מרצה ומשגיח רוחני אנגלי-אמריקאי. משגיח ישיבת גייטסהד במשך למעלה מ-30 שנה ומשגיח ישיבת לייקווד. מרבניה הבכירים של היהדות החרדית בארצות הברית.

## ביוגרפיה
נולד בגייטסהד שבאנגליה לר' יעקב ועטל סלומון, למד בבחרותו בישיבת גייטסהד ובישיבה ובכולל אברכים בלונדון, וראה ברבי אליהו לופיאן את רבו העיקרי, אף שלמד אצלו במשך פחות משנה. נישא למרים פאלק (נפטרה בדצמבר 2016), והיה גיסו של הרב פסח אליהו פאלק.

בראשית שנות ה-60 של המאה ה-20 התמנה כמשגיח בישיבת גייטסהד תחת הרב משה שוואב ובהמשך החליף אותו כמשגיח הבכיר בישיבה. הוא החזיק במשרה זו למעלה מ-30 שנה ובאביב 1998 התמנה כמשגיח ישיבת לייקווד בארצות הברית. החליף אותו בתפקידו בגייטסהד, הרב מרדכי יוסף קרנובסקי.

חלק משיחותיו המוסריות נערכו ונדפסו בספרים בשם **[[מתנת חיים (סדרת ספרים)|מתנת חיים]]**.

נפטר בכ"ב בטבת ה'תשפ"ד (2 בינואר 2024) בגיל 86.

## קישורים חיצוניים

* 

* 
* 
* 

## הערות שוליים

קטגוריה:מהגרים מבריטניה לארצות הברית
קטגוריה:תלמידי כולל הרבנים בגייטסהד
קטגוריה:רבנים בריטים
קטגוריה:גייטסהד: רבנים
קטגוריה:משגיחים
קטגוריה:בוגרי ישיבת תורת אמת-לונדון
קטגוריה:משגיחים אמריקאים
קטגוריה:רבנים חרדים אמריקאים
קטגוריה:ישיבת לייקווד
קטגוריה:ניו ג'רזי: רבנים
קטגוריה:אמריקאים שנולדו ב-1937
קטגוריה:אמריקאים שנפטרו ב-2024
אדולף, הדוכס הגדול של לוקסמבורג

**אדולף, הדוכס הגדול של לוקסמבורג** (גרמנית: **Adolf Wilhelm August Karl Friedrich von Nassau**, 24 ביולי 1817 - 17 בנובמבר 1905), היה דוכס נסאו בין השנים 1839–1866, אך איבד את שלטונו לאחר מלחמת אוסטריה–פרוסיה. בשנת 1890 מונה לדוכס הגדול של לוקסמבורג, וכיהן בתפקיד זה עד מותו.

## ביוגרפיה
אדולף נולד בביטריך ב-24 ביולי 1817, לוילהלם, דוכס נסאו ולואיזה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ. בשנת 1839 מת אביו וילהלם, דוכס נסאו, ואדולף עלה לשלטון במקומו. בשנת 1848 פרץ ברחבי הדוכסות מרד כחלק ממהפכות אביב העמים, ואדולף ואמו החורגת - פאולינה, נסיכת וירטמברג דיכאו אותו.

בשנת 1842 הוא מונה למפקד רגימנט הלנסרים ה-5 הפרוסי, ובשנת 1855 הוא הועלה לדרגת גנרל חיל הפרשים. בשנת 1866 הצטרף אדולף לאימפריה האוסטרית במלחמת אוסטריה–פרוסיה, וב-20 ביולי נכבשה ויסבאדן על ידי הכוחות הפרוסים. בשלום פראג שנערך בסוף המלחמה, סופחה הדוכסות לממלכת פרוסיה, ונכללה בפרובינציית הסן-נסאו.

בשנת 1890 מת וילם השלישי, מלך הולנד, שהיה בנוסף הדוכס הגדול של לוקסמבורג, והותיר אחריו את בתו וילהלמינה, מלכת הולנד. מכיוון שבלוקסמבורג נהג באותה העת החוק הסאלי, שלא התיר לבנות לרשת את אביהם, מונה אדולף שהיה בן דוד מדרגה 17 בקו זכרי לוילם השלישי, לדוכס הגדול של לוקסמבורג. אדולף הותיר את ניהול השלטון בידי ראש ממשלתו פאול איישן, ובשנת 1902 מינה את בנו וילהלם לנציגו בממשלה. באותה שנה גם הוענקה לו דרגת גנרל-אוברסט בצבא הקיסרות הגרמנית.

ב-17 בנובמבר 1905 מת אדולף בארמון הוהנבורג בלנגריז שבגרמניה, שהיה בית הקיץ שלו, ובנו וילהלם הרביעי, הדוכס הגדול של לוקסמבורג עלה במקומו לשלטון.

## משפחתו
ב-31 בינואר 1844 התחתן אדולף עם יליזבטה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג, אולם היא מתה כעבור שנה בעת שילדה בת מתה.

ב-23 באפריל 1851 התחתן אדולף עם אדלהייד-מריה, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל, ממנה נולדו לו 5 ילדים:
* וילהלם הרביעי, הדוכס הגדול של לוקסמבורג (1852–1912)
* פרידריך פאול וילהלם, נסיך נסאו (1854–1855)
* מריה בתילדיס וילהלמינה, נסיכת נסאו (1857)
* פרנץ יוזף וילהלם, נסיך נסאו (1859–1875)
* הילדה, נסיכת נסאו (1865–1947), התחתנה עם פרידריך השני, הדוכס הגדול של באדן

## אילן יוחסין

## קישורים חיצוניים

* 
* 

קטגוריה:דוכסים גרמנים
קטגוריה:דוכסים גדולים של לוקסמבורג
קטגוריה:בית נסאו
קטגוריה:גנרלים בצבא הקיסרות הגרמנית
קטגוריה:ילידי 1817
קטגוריה:נפטרים ב-1905
פכטר

**פכטר** (Pächter, Fechter) הוא שם משפחה ממקור גרמני. Pächter פירושו "מחכיר".

קטגוריה:שמות משפחה אשכנזיים
קטגוריה:שמות משפחה גרמניים
טירת גלוקסבורג

**טירת גליקסבורג** (בגרמנית: **Schloss Glücksburg**, בדנית: **Lyksborg Slot**) היא טירה הממוקמת על לשון יבשה, ומוקפת מים משלושה עבריה, בקרבת העיירה גליקסבורג בצפון גרמניה, במדינת שלזוויג-הולשטיין. זוהי אחת הטירות החשובות ביותר בצפון אירופה שנבנו בתקופת הרנסאנס. בעבר שימשה הטירה למגורי בית המלוכה הדנית ומקום מגוריהם של מספר אצילים. טירת גליקסבורג נתנה את שמה למשפחת המלוכה הדנית בית שלזוויג-הולשטיין-זונדרבורג-גליקסבורג. כיום משמשת הטירה כמוזיאון.

## היסטוריה
הטירה נבנתה בשנים 1582 עד 1587 על ידי ניקולאוס קרייר, עבור יוהאן השני, דוכס שלזוויג-הולשטיין, באתר של מנזר לשעבר. חומר הבנייה ששימש את המנזר היה בחלקו לחומר גלם לבניית הטירה. סביבת המנזר הוצפה, לכן ניסו ליצור ברכה גדולה סביב הטירה. 

ב-23 במאי 1945, בסוף מלחמת העולם השנייה, חיפשו חיילים בריטים את הפושע הנאצי היינריך הימלר בטירה. אנשי הצבא בזזו את הטירה וגנבו תכשיטים; חלקם נמצאו מאוחר יותר.

## קישורים חיצוניים

* 

קטגוריה:גרמניה: טירות
קטגוריה:שלזוויג-הולשטיין: מבנים
אשכול רשויות נגב מערבי

**אשכול רשויות נגב מערבי** הוא תאגיד עירוני אזורי בבעלות תשע רשויות מקומיות, ארבע ערים וחמש מועצות אזוריות, הממוקמות בנגב המערבי. הרשויות הן: עיריית אופקים, עיריית נתיבות, עיריית רהט, עיריית שדרות, מועצה מקומית לקיה, מועצה אזורית אשכול, מועצה אזורית בני שמעון, מועצה אזורית מרחבים, מועצה אזורית שדות נגב מועצה אזורית שער הנגב ומועצה אזורית חוף אשקלון.

מטרת השותפות היא התייעלות כלכלית. תחומי הפעילות של האשכול הם איכות הסביבה, קיימות, חינוך, רווחה, חברה ופיתוח כלכלי.

האשכול הוקם במסגרת מיזם האשכולות הלאומי, המשותף למשרד הפנים, משרד האוצר ומכון אלכא למנהיגות וממשל בג'וינט ישראל. קיימים עוד ארבעה אשכולות רשויות במדינת ישראל. האשכול הקרוב ביותר הוא אשכול נגב מזרחי.

האשכול הוקם בשנת 2013 ונרשם בכחברה ברשות התאגידים בשנת 2016, והוא מוגדר חברה בע"מ כל אחת מתשע הרשויות החברות באשכול מחזיקה אחוז דומה של מניות (11.11%). הרשויות בוחרות אם לקחת חלק במיזמים של האשכול.

## חלוקה מוניציפלית

## מוסדות
* **[[דירקטוריון]]** – תשעה חברים, אחד לכל רשות חברה. שליש מחברי הדירקטוריון הם נבחרי ציבור (ראשי רשויות), שליש עובדי ציבור (מנהלי מחלקות), ושליש נציגי ציבור. אחת לשנתיים מתבצעת רוטציה בין הרשויות בזהות ותפקיד נציגה בדירקטוריון. הדירקטוריון נפגש אחת לחודשיים עם מנכ"ל האשכול ומהווה הגוף המנהל בפועל והממנה את יו"ר הוועדות. בתפקיד יו"ר הדירקטוריון הראשון של אשכול נגב מערבי כיהן יחיאל זוהר, ראש עיריית נתיבות. העומד בראש הדירקטוריון הוא אלון דוידי, ראש עיריית שדרות.
***אספת המייסדים** – כינוס של ראשי הרשויות, המתווים את קבלת ההחלטות.
* **פורום מתאם** – מורכב ממנכ"לים, מזכירים ומנהלי יחידות אסטרטגיות מהרשויות. תפקידו של הפורום המתאם לתכלל את פעילות האשכול, ללוות ולייעץ למנכ"ל האשכול ולהטמיע את מהלכים בתוך הרשויות.
***פורומים** – לכל אחד מתחומי פעילות האשכול קיים פורום מקצועי הבנוי לרוב מראשי מחלקות הרשויות הרלוונטיים לתחום הפעילות.
***מנכ"ל** – מנכ"ל האשכול הוא אורי פינטו.

## פעילות
האשכול מפעיל פורומים מקצועיים:
* **פורום הרווחה והשירותים החברתיים** – מורכב ממנהלי מחלקות הרווחה והשירותים החברתיים. הפורום עוסק בנושאי תעסוקה בקרב נכים, אוכלוסיות רווחה והגיל השלישי.
* **פורום החינוך** – מורכב ממנהלי אגפי החינוך ברשויות. הפורום עוסק בתלמידי החינוך המיוחד והמחוננים ובחינוך טכנולוגי.
* **פורום איכות הסביבה וקיימות** – מורכב ממנהלי מחלקות שפ"ע, רכזי איכות סביבה, נציגי המשרד להגנת הסביבה במחוז דרום ומנהלי מאיגודי ערים ויחידות סביבתיות. הפורום עוסק בתחום הפסולת והווטרינריה. בין השאר פועלת תחת האשכול והאגף איכות הסביבה גם היחידה לאכיפה סביבתית (היל"ס).
***פורום ספורט** - המורכב ממנהלי מחלקות התרבות והספורט ברשויות. הפורום פועל ליצור מפגשים משותפים (כדוגמת טורנירים) בין קבוצות מהרשויות.
***מובילים אזוריות**- פורום המאגד בכירים ברשויות האשכול, מנהלי מחלקות ומנהלי שירותים אזוריים במרחב שאינם ברשויות
***מנהלת תעסוקה**-פורום שמטרתו לחבר את גורמי התעסוקה במרחב (מעברים, מרכזי צעירים, ריאן ועוד) כדי לקדם תעסוקה.

## קישורים חיצוניים
* אשכול רשויות נגב מערבי , באתר מכון אלכא למנהיגות וממשל, ג'יונט ישראל
* אשכול נגב מערבי , באתר משרד הפנים

## הערות שוליים

2016 12
קטגוריה:הנגב: תעשייה
קטגוריה:תאגידים עירוניים
סנט אן

**סנט אן** (באנגלית: **St Anne** או **Saint Anne**, מבטאים seynt AN) היא בירת אולדרני והעיר המרכזית באי שהוא חלק מאיי התעלה, בערך 15 ק"מ מחוף העיירה אודרביל במחוז מאנש בצרפת. בשנת 2010 הוערכה אוכלוסיית העיר בכ-2,000 תושבים, אולם אוכלוסיית האי במגמת ירידה ובסקר שנערך באולדרני ב-28 באפריל 2013 נמצאו באי כולו 1,903 תושבים בלבד העיירה סנט אן דומה באופייה לעיירות צרפתיות עם רחובות מרוצפים באבן, בתים ציוריים, מסעדות ובתי מרזח. היא שוכנת על כמעט מחצית משטח האי ובה אף הנמל העיקרי של אולדרני. מרכזה של העיירה על גבעה במרכז האי. 

רחוב ויקטוריה, אשר נחנך בשנת 1836 הוא הרחוב הראשי בעיירה ובו עיקר חיי המסחר. בשנות מלחמת העולם השנייה זכו העיירה והאי לכינוי "גיברלטר של התעלה". מן העיירה ניתן לראות את חוף צרפת, במרחק של כ-13 ק"מ. עיתון העיירה הוא אולדרני ג'ורנל.

בתקופת מלחמת העולם השנייה שכנו בעיירה בונקר פיקוד ומגדל פיקוח של הלופטוואפה וכן מטה מבצעים אזורי של חיל הים הגרמני.

העיירה כולה מהווה רובע כנסייתי אחד בכנסייה האנגליקנית ומוקד פעילותו בכנסייה עתיקה המוקדשת למרים, אם ישו. הכנסייה שכנה בחלקו הנמוך של רחובה הראשי של העיירה, אולם לאחר שהוזנחה, היא הוחלפה במבנה כנסייה אחר שנבנה בשנת 1580 ושופץ בשנת 1850. לאחר מלחמת העולם השנייה שופץ המבנה שוב.

## היסטוריה
סנט אן נוסדה במאה ה-15. בתקופת מלחמת העולם השנייה, בין השנים 1940 עד 1945, כבשו כוחות גרמניה הנאצית את האי ומיקמו את מטה הכוחות בעיר סנט אן. בשנת 1940, בטרם הפלישה הגרמנית, פונו כל תושבי האי. על האי הקימו הגרמנים מחנה ריכוז ובו שהו כ-6,000 אסירי עבודה בתנאים קשים. האי כולו הפך מבצר צבאי גרמני, אשר כלל מנהרות קשר בין המתקנים הצבאיים השונים, אשר נחפרו בעומק האדמה והיו עמידות להפצצות אוויריות. בעת הפלישה הגרמנית הושמדו רוב המסמכים ההיסטוריים המתארים את תולדות העיר והאי, בהם ספרי לידות ופטירות וכן רישומי קרקעות. חלק מן המסמכים המתעדים את משפחות האי שוחזרו. 

## תחבורה
אל העיר והאי ניתן להגיע בדרך האוויר ובים. נמל בריי, הנמצא בשוליה צפוניים של העיר, משמש לאוניות נוסעים ומטען. נמל התעופה אולדרני, אשר נבנה בשנת 1938, נמצא כ-1.9 ק"מ מהעיר והוא נמל התעופה היחיד באי. חברת Aurigny Air Services היא חברת התעופה הטסה באופן סדיר לאי.

## הערות שוליים

קטגוריה:אולדרני
קטגוריה:ערי בירה בריטיות
וילהלם הרביעי, הדוכס הגדול של לוקסמבורג

**וילהלם הרביעי, הדוכס הגדול של לוקסמבורג** (בלוקסמבורגית: **Wëllem IV. vu Lëtzebuerg**, 22 באפריל 1852 - 25 בפברואר 1912), היה הדוכס הגדול של לוקסמבורג בין השנים 1905–1912.

## ביוגרפיה
וילהלם נולד בויסבאדן ב-22 באפריל 1852, לאדולף, דוכס נסאו ואדלהייד-מריה, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל.

בשנת 1866 הצטרף אביו אדולף, דוכס נסאו לאימפריה האוסטרית במלחמת אוסטריה–פרוסיה, ובשל כך בסוף המלחמה סופחה דוכסות נסאו לפרוסיה, ואביו הודח משלטונו.

בשנת 1890 מת וילם השלישי, מלך הולנד, שהיה בנוסף הדוכס הגדול של לוקסמבורג, והותיר אחריו את בתו וילהלמינה, מלכת הולנד. מכיוון שבלוקסמבורג נהג באותה העת החוק הסאלי, שלא התיר לבנות לרשת את אביהם, מונה אביו אדולף שהיה בן דוד מדרגה 17 בקו זכרי לוילם השלישי, לדוכס הגדול של לוקסמבורג.

ב-21 ביוני 1893 התחתן וילהלם בצל אם זה עם מריה אנה, נסיכת פורטוגל, בתם של מיגל הראשון, מלך פורטוגל ואדליידה מלוינשטיין-ורטהיים-רוזנברג, משום שהייתה קתולית, ווילהלם טען שבמדינה קתולית גם השליט צריך להיות קתולי.

בשנת 1905 מת אביו אדולף, הדוכס הגדול של לוקסמבורג, ווילהלם עלה לשלטון במקומו. באותה שנה מת גם דודו ניקולאוס וילהלם, נסיך נסאו, ומשום כך לא נותרו זכרים אחרים בבית נסאו-ויילבורג, מלבד בן דודו - גאורג ניקולאוס, רוזן מרנברג, שנולד בנישואים מורגנטיים. בשנת 1907 העביר וילהלם חוק שמנע מבן דודו לעלות לשלטון בלוקסמבורג, ומאידך התיר לבנות לרשת את השלטון.

ב-25 בפברואר 1912 מת וילהלם, ובתו מארי אדלייד, הדוכסית הגדולה של לוקסמבורג עלתה במקומו לשלטון.

## משפחתו
ב-21 ביוני 1893 התחתן וילהלם עם מריה אנה, נסיכת פורטוגל, בתם של מיגל הראשון, מלך פורטוגל ואדליידה מלוינשטיין-ורטהיים-רוזנברג, ממנה נולדו לו 6 ילדים:
* מארי אדלייד, הדוכסית הגדולה של לוקסמבורג (1894–1924)
* שארלוט, הדוכסית הגדולה של לוקסמבורג (1896–1985), התחתנה עם פליצ'ה, נסיך בורבון-פארמה
* הילדה, נסיכת לוקסמבורג (1897–1930), התחתנה עם אדולף, נסיך שוורצנברג העשירי
* אנטוניה, נסיכת לוקסמבורג (1899–1954), התחתנה עם רופרכט, נסיך הכתר מבוואריה
* אליזבת, נסיכת לוקסמבורג (1901–1950), התחתנה עם הנסיך לודוויג פיליפ מטורן וטקסיס
* סופיה, נסיכת לוקסמבורג (1902–1941), התחתנה עם ארנסט היינריך, נסיך סקסוניה

## אילן יוחסין

## קישורים חיצוניים

* 
* 

קטגוריה:דוכסים גרמנים
קטגוריה:דוכסים גדולים של לוקסמבורג
קטגוריה:בית נסאו
קטגוריה:ילידי 1852

קטגוריה:נפטרים ב-1912